section_heading: Karijera
paragraph_text: Bjelica je karijeru započeo u omladinskom pogonu Partizana. Međutim, profesionalnu karijeru započeo je u austrijskoj Arkadiji Traiskirchen Lions. Ipak, njegov veliki talent brzo je došao do izražaja, tako da se već nakon jedne polusezone natrag vraća u Beograd i potpisuje za Crvenu zvezdu. Iako je u Zvezdu došao kao solidan krilni centar, trener kluba Svetislav Pešić u njemu prepoznao odličnog razigravača. U sezoni 2008./09. NLB lige u prosjeku je za 14.3 minute u igri postizao 4 koša i 2.4 skoka, dok je u Eurokupu za sličnu minutažu postizao 5.4 koša i 1.9 skokova po utakmici. Prijavio se NBA draft 2009. godine, ali ubrzo je zbog niske pozicije odlučio povući svoju prijavu.